**Gempa bumi Haiti 2010** ialah sebuah malapetaka gempa bumi bermagnitud 7.0 Mw yang berpunca dari pusat gempa berhampiran Léogâne, kira-kira 25 km (16 batu) di barat Port-au-Prince, ibu negara Haiti. Gempa bumi ini melanda pada pukul 16:53 waktu tempatan (21:53 UTC) pada 12 Januari 2010, sedalam 13 km (8.1 batu). Pemantauan Geologi Amerika Syarikat mencatat berlakunya sebanyak 33 gegar penghujung, 14 daripadanya antara magnitud 5.0 hingga 5.9. Persatuan Palang Merah Antarabangsa menganggarkan lebih kurang tiga juta orang terjejas oleh gempa bumi ini; Menteri Dalam Negeri Haiti Paul Antoine Bien-Aimé, kemudian pada 15 Januari menjangka bahawa bencana ini mungkin meragut sebanyak 100,000 hingga 200,000 nyawa. Pada 10 Februari pula, kerajaan Haiti mengumumkan bahawa seramai 230,000 orang telah disahkan meninggal manakala 300,000 lagi cedera. Mereka juga menganggarkan 250,000 rumah dan 30,000 bangunan komersil telah runtuh atau rosak teruk.

Gempa bumi ini mengakibatkan kemusnahan teruk di Port-au-Prince dan kawasan sekelilingnya. Banyak binaan mercu tanda terkemuka yang begitu dahsyat dirosakkan atau dibinasakan, termasuk Istana Presiden (tetapi Presiden René Préval terselamat), bangunan Dewan Kebangsaan, Gereja Besar Port-au-Prince, dan bangunan penjara utama. Ibu pejabat Misi Penstabilan Pertubuhan Bangsa-Bangsa Bersatu di Haiti (MINUSTAH) yang terletak di ibu negara, turut runtuh dan Ketua Misi Hédi Annabi, timbalannya Luiz Carlos da Costa, dan pemangku pesuruhjaya polis disahkan terkorban.

Titik gempa
-----------

Peta keamatan USGS
Gempa terjadi di pedalaman, pada 12 Januari 2010, lebih kurang 25 kilometer (16 bt) barat-barat daya dari Port-au-Princedengan titik kedalaman 13 kilometer (8.1 bt) pada jam 16:53 UTC-5. terletak di Enriquillo-Plaintain Garden. Gempa turut dirasakan di Teluk Guantanamo, pulau Cuba, di Kingston, Jamaica, di Caracas, Venezuela dan di Santo Domingo, Republik Dominican.

Dianggarkan 3 juta penduduk akan terjejas. Gempa sebesar ini pernah menghentam Haiti pada tahun 1751. MSNBC.com dan NBC News melaporkan Marano Kristin, ahli geofizik USGS menyebutnya sebagai gempa terkuat sejak 1770 di Haiti. Pada 1946, gempa berkekuatan 8.1 menghentam Republik Dominican dan Haiti yang menyebabkan tsunami dan menyebabkan 1,790 orang terbunuh.

Pusat Amaran Tsunami Pasifik meramalkan tsunami akan terjadi tetapi kemudian membatalkannya.

Gegar penghujung
----------------

Pemantauan Geologi Amerika Syarikat (USGS) merekodkan enam gegar penghujung dalam tempoh dua jam selepas gempa bumi utama. Gempa susulan ini bermagnitud lebih kurang 5.9, 5.5, 5.1, dan 4.5. Dalam sembilan jam pertama 26 gegar penghujung dengan magnitud 4.2 atau lebih direkodkan, 12 daripadanya bermagnitud 5.0 atau lebih. Menurut anggaran USGS, kira-kira 3.5 juta orang tinggal di kawasan yang mengalami gegaran MMI VII hingga X, julat yang boleh menyebabkan kerosakan sederhana ke teruk terhadap binaan yang tahan gempa.

Pada 20 Januari jam 11:03 UTC gegar penghujung terkuat sejak gempa bumi, berukuran magnitud 5.9 Mw, melanda Haiti. USGS melaporkan pusat gempanya kira-kira 56 kilometer (35 batu) BBD Port-au-Prince, yang meletakkan hampir betul-betul di bawah bandar Petit-Goâve. Seorang wakil PBB melaporkan yang gegar tersebut meruntuhkan tujuk bangunan di Petit-Goâve. Pekerja daripada pertubuhan amal Save the Children melaporkan terdengar "struktur yang memang telah lemah runtuh"  namun kebanyakan sumber menyatakan tiada kerosakan besar lanjut terhadap infrastruktur di Port-au-Prince. Korban lanjut difikirkan minimum kerana penduduk tidur di kawasan lapang.

Akibat
------

Wartawan televisyen Haiti, "Haitipal" melaporkan bahawa Istana Presiden Haiti, Kementerian Kewangan, Kementerian Kerja raya, Kementerian Komunikasi dan budaya, Istana Keadilan, Sekolah Muzik, dan Cathedral Port-au-Prince telah runtuh. Hospital turut dilaporkan telah runtuh. Komunikasi seluruh bandar terjejas.Hospital di Pétionville, pinggiran Port-au-Prince musnah akibat gempa bumi. Bangunan Pertubuhan Bangsa-Bangsa Bersatu turut rosak teruk.

Gempa bumi melanda kawasan yang teramai penduduknya di Haiti; bilangan mangsa terkorban dianggarkan meningkat dari 45,000 sebaik sahaja berlakunya gempa hingga 200,000 orang enam hari kemudian. Sehari selepas gempa, Palang Merah Antarabangsa menganggarkan seramai 3 juta roang terjejas oleh gempa bumi. Rayuan untuk bantuan antarabangsa dikeluarkan oleh para pegawai kerajaan Haiti, termasuk Raymond Joseph, duta Haiti ke Amerika Syarikat.

Tindak balas
------------

Heavy-lift helicopters ferry water from the offshore flotilla, 15 Januari.
Persatuan Palang Merah Antarabangsa, Salvation Army, PBB and president René Préval mula merayu bantuan kemanusiaan. Duta Joseph dan anak saudaranya, Wyclef Jean, yang dilantik oleh Préval sebagai "duta merantau" Haiti, turut sama merayu bantuan.

Banyak negara telah membalas rayuan dengan melancarkan usaha pengumpulan dana, serta menghantar pasukan penyelamat. Negara jiran Republik Dominica ialah negara pertama yang menghulurkan bantuan kepada Haiti, sekaligus mengetepikan perbalahan antara kedua-dua negara sejak abad ke-19. Pasukan Dominica menghantar makanan, air botol dan jentera berat untuk membersihkan runtuhan. Hospital-hospital dan lapangan terbang di Haiti dibuka untuk menerima bantuan untuk diedarkan ke seluruh Haiti. Negara-negara lain dari jauh turut menghantar kakitangan, ubat-ubatan, bahan-bahan dan bermacam-macam bentuk bantuan ke Haiti. Palang Merah Antarabangsa mengesahkan pihaknya sudah kekeringan bekalan di Haiti lalu merayu agar orang awam menghulurkan derma.

Lihat juga
----------

|  |  |
| --- | --- |
| WikinewsWikinews | **Wikinews** mempunyai berita-berita  yang berkaitan dengan: ***2010 Haiti earthquake*** |

* Gempa bumi Jamaica 1692

Rujukan
-------

1. 1 2
2. ↑  "Earthquake List". United States Geological Survey. Diarkibkan daripada yang asal pada 2010-01-15. Dicapai pada 14 Januari 2010.
3. 1 2  Haiti raises earthquake death toll to 230,000 MSNBC
4. 1 2  "USGS Magnitude 7.0 – HAITI REGION". Dicapai pada 13 Januari 2010.
5. ↑  Millar, Lisa (2010-01-17). "Tens of thousands isolated at quake epicentre". *ABC News*. Dicapai pada 2010-01-18. Cite has empty unknown parameter: `|coauthors=` (bantuan)
6. ↑  Earthquake Center, USGS. "Latest Earthquakes M5.0+ in the World – Past 7 days". *Earthquake Hazards Program*. United States Geological Survery. Dicapai pada 13 Januari 2010.
7. 1 2  "Red Cross: 3M Haitians Affected by Quake". CBS News. 13 Januari 2010. Dicapai pada 13 Januari 2010.
8. 1 2  Sutton, Jane (15 Januari 2010). "Haiti quake death toll may hit 200,000-minister". *Reuters Alertnet*. Reuters. Dicapai pada 15 Januari 2010. Unknown parameter `|coauthors=` ignored (`|author=` suggested) (bantuan)
9. ↑  Clarens Renois (5 Februari 2010). "Haitians angry over slow aid". *The Age*. Dicapai pada 5 Februari 2010.
10. ↑  "Haiti After The Quake". Thaindian.com. Diarkibkan daripada yang asal pada 2010-01-31. Dicapai pada 2010-01-20.
11. ↑  "Briefing by Martin Nesirky, Spokesperson for the Secretary-General, and Jean Victor Nkolo, Spokesperson for the President of the General Assembly". *United Nations*. 13 January 2010. Dicapai pada 13 January 2010.
12. ↑  "Clinton visits quake-hit Haitians". *BBC News*. 16 January 2010. Dicapai pada 16 January 2010.
13. ↑  Katz, Jonathan M. (12 January 2010). "Many casualties expected after big quake in Haiti". *Atlanta Journal-Constitution*. Dicapai pada 12 January 2010.
14. ↑  "Tsunami Message Number 3". NOAA. Dicapai pada 12 January 2010.
15. 1 2 3  "Magnitude 5.9 – HAITI REGION". 12 Januari 2010. Dicapai pada 12 Januari 2010.
16. ↑  "Magnitude 5.5 – HAITI REGION". 12 Januari 2010. Dicapai pada 12 Januari 2010.
17. ↑  "Earthquake List for Map of N America Region". United States Geological Survey. 13 Januari 2010 (05:33:52 UTC). Dicapai pada 13 Januari 2010. Check date values in: `|date=` (bantuan)
18. 1 2  "New aid arrives, but aftershock rattles Haiti". *CNN*. Turner Broadcasting System, Inc. 20 Januari 2010. Dicapai pada 20 Januari 2010.
19. ↑  Marc Lacey (20 Januari 2010). "Aftershock Rattles Nerves in Haitian Capital". Dicapai pada 20 Januari 2010.
20. ↑  "Magnitude 5.9 - HAITI REGION". 20 Januari 2010. Dicapai pada 20 Januari 2010.
21. 1 2  "Haitians flee in fear as big aftershock hits". Houston Chronicle. 2010-01-20. Dicapai pada 20 Januari 2010. Unknown parameter `|coauthors=` ignored (`|author=` suggested) (bantuan)
22. ↑
23. ↑  Leonard, Tom. Haiti earthquake: hundreds of thousands feared dead, *The Daily Telegraph*, 13 Januari 2010.
24. 1 2  "Dominican Republic aid to Haiti eases historic tensions – CNN.com". Edition.cnn.com. Dicapai pada 15 Januari 2010.
25. ↑  "Charities plead for Haitian aid". The San Bernardino Sun. Diarkibkan daripada yang asal pada 2010-01-22. Dicapai pada 16 January 2010.
26. ↑  "Tensions Mount In Haiti Amid Plea For Aid". SKY News. Dicapai pada 16 Januari 2010.
27. ↑  "Thousands feared dead after powerful Haiti quake". The Miami Herald. Retrieved 16 January 2010.
28. ↑  "Appeals for aid after quake strikes Haiti". CNN. 13 Januari 2010. Dicapai pada 13 Januari 2010.
29. ↑  Reuters (3 January 2007). "Wyclef Jean to be Haiti's roving ambassador". MSNBC. Dicapai pada 13 January 2010.
30. 1 2  Thursday, 14 January 2010 @ 19:45 UTC by Rocio Diaz. "Dominican Republic: Helping Neighboring Haiti After Earthquake". Global Voices Online. Dicapai pada 15 January 2010.
31. ↑  Associated Press (13 January 2010). "American Red Cross says it has run out of medical supplies in Haiti". Los Angeles Times. Diarkibkan daripada yang asal pada 2010-01-16. Dicapai pada 14 January 2010.